Иван Пейчев
В другата утрин…

chitanka.info

В другата утрин

ний ще се срещнем

в другата утрин.

В другата утрин

може би ще се обичаме.

Представи си, че другата

утрин я няма.

Ние просто ще сътворим

другата утрин

във която се срещаме,

другата утрин,

в която има любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.